Fl-aħħar nistgħu ngħidu ''għall-erwieħ'l Bħalma ż-żmien iħalli l-marki tiegħu hekk ukoll ġralhom il-qniepen, li hemm fil-kampnari sbieħ tal-knisja parrokkjali tagħna. Sal-ġurnata tal-lum il-qniepen għad għandhom funzjoni tajba biex isejħu lill-fidili għall-quddies, jibku l-mejtin u jferrħu lill-poplu fil-festi kbar li jiġu ċċelebrati matul is-sena. Il-qniepen li jinsabu fil-kampnari tal-knisja huma sitta; tlieta żgħar u tlieta kbar. Naħseb li hawn min jistaqsi ta' min huma l-qniepen u fejn saruż It-tweġiba hi forsi sorpriża għal xi wħud: Saru Malta, ġo Bormla, mis-Sur Ġulju Cauchi (bejn 1879-1890). Waħda biss mhux ta' Ġulju, dik il-magħrufa bħala l-antika. Waħda mill-qniepen iż-żgħar kienet waqgħet fis-sena 1971 waqt li Patri Ġużepp Vella kien qed idoqqha għall- quddiesa kantata. Din ġiet imqiegħda fil-kappella ta' San Baskal bħala monument. Din il-qanpiena kienet l-ewwel waħda li kellha l-knisja u ngħatat lil Dun Pawl Vella fi Frar 1880. Din l-istess qanpiena daqqet il-glorja ta' Sibt il-Għid ta' dik is-sena stess. Fid-19 ta' Ġunju 1881 waslu żewġt iqniepen oħra. Dawn ġew imbierka mill-Vigarju ta' dak iż-żmien Dun Goffredo Xerri D.D., u ttellgħu f'posthom nhar l-24 ta' Ġunju ta' dik is-sena jumejn qabel ma nfetħet u tbierket il-knisja. Dawn it-tliet qniepen tħallsu mill-aħwa Agius. Fis-17 ta' Awissu 1890 inġiebu l-qniepen il-kbar. Dawn ġew imbierka mill-Vigarju Mons. Giuseppe Mercieca. Dawn tħallsu mis-Sur Giuseppe Sultana u swew Lm600. Meta tkabbret il-knisja u magħha l-faċċata u nbnew il- kampnari preżenti għal raġuni jew oħra ġie mċekken l-ilsien tal-kbira u ġie minsus l-ilsien ta' l-antika. Wara l-festa li għaddiet flimkien mal-P. Wara li ngħatat stima, nhar is-17 ta' Settembru ttieħdet il-qanpiena li kienet waqgħet. Lejn nofs Ottubru beda x-xogħol fuq il-qniepen l-oħra, billi ġew maqlugħa l- ilsna u ttieħdu t-Tarzna. Ix-xogħol kien jikkonsisti: fi tneħħija ta' sadid li kellhom, sar il-mili tal-pjagi ta' l-ilsna, barxa miż- żebgħa li kellhom u reġgħu ġew miżbugħa mill-ġdid. Biċċa xogħol li kienet ta' wġiegħ ta' ras kienet biex jiġi mwaħħal fil-post l-ilsien tal-qanpiena magħrufa ta' l-arloġġ għaliex kienet inqalgħet mill-ħolqa prinċipali minħabba t- tmermir. Sadanittant ġew irranġati t-tarjoli u saru żewġt iħbula ġodda biex b'hekk issa ġew idoqqu ħames qniepen. : Kien hemm min ġibdilna l-attenzjoni fuq il-qanpiena l- antika, għaliex meta tindaqq ma taqbilx u tinstema stunata. Wara ċertu żmien dawn ġew imneħħija u saret sistema ta' clips. Restawr tal-Qniepen Tagħina 17 ta' Settembru -— 1 ta' Novembru 2001 għamilna ċertu investigazzjoni fuq il-qanpiena, hemm jidhru żewġ pjagi fuq xulxin. B'hekk stajna noħorġu b'fatt li l- qanpiena diġà kienet ma taqbilx u ppruvaw jirranġawha billi jtellgħu l-ilsien 'il fuq. Dan ħareġ b'riżultat li l-qanpiena għamlilha iżjed ħsara għax iffurmalha pjaga ġdida u b'konsegwenza tilfet it-ton oriġinali tagħha. Insomma fl-aħħar waslet il-ġurnata li dawn setgħu jibdew jindaqqu u l-ġurnata storika kienet nhar l-I ta' Novembru 2001 fil-festa tal-qaddisin kollha. Ix-xogħol tagħna għadu ma waqafx hawn bħalissa għaddejjin fuq ir-restawr ta' l-arloġġ li hu wieħed mill-ġojjelli li għandha l-knisja. Dan se jiżżarmawlu xi partijiet minnu u jiġu msewwija, sadanittant se jitkompla r-restawr tal-kamra fejn jinżamm. Aħna tliet xewqat għandna u tnejn minnhom kienu li nisimgħu l-qniepen jindaqqu sew u, li l-arloġġ jaħdem tajjeb u li xi darba nisimgħu l-orgni maestuż li għandna ġol-knisja tagħna li hu meqjus bħala wieħed mill-isbaħ orgnijiet li hawn fil-gżejjer Maltin. Biex nagħtikom idea tal-ħoss tiegħu, huwa bħall-orgni li hemm fil-knisja ta' Sant'Antnin Għajnsielem, li huwa mfaħħar kważi minn kulħadd bil-ħoss tant sabiħ tiegħu li avolja żgħir ipaxxi l-widna li tisimgħu. Dan kien jagħmel parti minn tagħna, aħseb u ara l-ħoss tagħna. B'dan l-artiklu aħna xtaqna nsemmgħu l-vuċi tagħna biex nurukom kemm sar xogħol u kemm għad fadal xi jsir. U aħna nemmnu li jekk naħdmu kollha id f'id għad naslu xi mkien żguri: Fuq kollox nixtiequ nirringrazzjaw lil Patri Martin Coleiro Gwardjan, tal-paċenzja li ħa bina u tal-qrid tagħna, tas-support u l-interess li wera magħna. Ta' dan, f'ismi Mark Edward u f'isem Mario nixtiqulu u nawgurawlu kull suċċess fil-ħidma l-ġdida tiegħu. Il-festa t-tajba lil kulħadd. Il-ħaddiema waqt ix-xogħol tar-restawr